ກະຮອກ ໄປໂຮງຮຽນ

Dỗ Thái Thanh

Dỗ Thái Thanh

ກະຮອກ ແລະ ຕຣາງ ເປັນໝູ່ກັນມາຕະຫຼອດ. ເຂົາເຈົ້າຫຼິ້ນນຳກັນທຸກໆມື້.

ພວກເຂົາມີເວລາທີ່ດີໆຮ່ວມກັນຢູ່ສະເໝີ!

ຕອນແລງມື້ໜຶ່ງ, ຕຣາງໄດ້ຊວນກະຮອກ ໃຫ້ໄປໂຮງຮຽນນຳລາວ.

ແຕ່ວ່າ ກະຮອກ ພັດຢ້ານທີ່ຈະອອກໄປນອກໝູ່ບ້ານ! ແລະ ໂຮງຮຽນ ກໍຢູ່ໄກຈາກບ້ານຫຼາຍ.

ແຕ່ກະຮອກກໍ່ໄດ້ຕັດສິນໃຈໄປ, ຍ້ອນວ່າ ຕຣາງຂໍໃຫ້ລາວໄປນຳ. ມື້ຕໍ່ມາ, ກ່ອນຕາເວັນຂຶ້ນ, ທັງສອງກໍ່ເລີ່ມອອກເດີນທາງ.

ມັນມືດມິດຫຼາຍຕອນທີ່ພວກເຂົາພາກັນຍ່າງຂ້າມພູ.

ທັນໃດນັ້ນ ກະຮອກໄດ້ຮ້ອງຂຶ້ນດ້ວຍຄວາມຢ້ານກົວສຸດຂີດ. ໂອ້ຍຕາຍຄັກໆ! ສັດຮ້າຍ!

ຕຣາງ ໄດ້ສ່ອງໄຟສາຍໄປທີ່ພຸ່ມໄມ້. ລາວເຮັດໃຫ້ກະຮອກເຫັນວ່າ ນັ້ນເປັນພຽງກ້ອນຫີນເທົ່ານັ້ນ. ເມື່ອເຫັນແນວນັ້ນ ກະຮອກ ຈິ່ງຮູ້ສຶກໂຊກດີ ແລະ ໂລ່ງໃຈຂຶ້ນມາແດ່.

ສອງ​ສ່ຽວພາ​ກັນ​ຍ່າງ​ຕໍ່​ໄປ. ພວກ​ເຂົາ​ຍ່າງໄປພົບກັບ​ແມ່​ນ້ຳ​ໃຫຍ່​ສາຍໜຶ່ງ ທີ່ນໍ້າໄຫຼແຮງຫຼາຍ. ກະ​ຮອກຈິ່ງບອກ​ຕຣາງວ່າ, “ພວກ​ເຮົາ​ຄວນ​ກັບ​ຄືນບ້ານກັນເຖາະ​!”

ພວກເຂົາກ້າຫານຫຼາຍ. ແຕ່ຕອນນີ້ ກະຮອກປຽກໄປໝົດທັງໂຕ. ມັນຈິ່ງຮ້ອງໄຫ້ຂຶ້ນ ພ້ອມທັງຈົ່ມວ່າ, "ຂ້ອຍຢາກກັບເມືອເຮືອນ!"

“ແຕ່ຕອນນີ້ຕາເວັນຂຶ້ນແລ້ວ!” ຕຣາງເວົ້າຂຶ້ນ. “ອີກຈັກໜ້ອຍ ໂຕເຈົ້າກໍ່ຈະແຫ້ງແລ້ວ.”

“ຂ້ອຍມັກທົ່ງຫຍ້າບ່ອນນີ້ຫຼາຍແທ້ເດ້!” ກະຮອກເວົ້າຂຶ້ນ ພ້ອມທັງເຕັ້ນໄປມາ. “ພວກເຮົາບໍ່ຕ້ອງໄປໂຮງຮຽນເນາະ. ພວກເຮົາພັກຜ່ອນຢູ່ນີ້ ແລະ ຫຼິ້ນຢູ່ບ່ອນນີ້ເລີຍກໍ່ໄດ້.”

"ແຕ່ຢູ່ໂຮງຮຽນ ແມ່ນມ່ວນກວ່ານີ້ອີກຫຼາຍເທົ່າໄດ໋." ຕຣາງເວົ້າຂຶ້ນ. "ມາໄວໆ!"

"ບໍ່!" ກະຮອກເວົ້າ. "ຂ້ອຍບໍ່ໄປ!"

"ໂຮງຮຽນຍັງຢູ່ໄກຫຼາຍໂພດ. ຢ່າບອກໃຫ້ຂ້ອຍຕ້ອງໄປເຖາະ!"

"ກະຮອກເອີ້ຍ!" ຕຣາງຮ້ອງຂຶ້ນ. "ເບິ່ງຫັ້ນແມ້!"

"ເຮົາມາຮອດແລ້ວ!"

“ໝູ່ເພື່ອນຂອງພວກເຮົາຢູ່ນີ້ໝົດ!" ກະຮອກບໍ່ຢາກຈະເຊື່ອເລີຍ.

“ສຸດຍອດ​ໄປ​ເລີຍ!”

ມື້ອື່ນ ກະຮອກຢາກກັບມາໂຮງຮຽນອີກ. ກະຮອກເລີ່ມຮັກການໄປໂຮງຮຽນແລ້ວ!

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Squirrel Goes to School, Author: Dỗ Thái Thanh . Illustrator: Dỗ Thái Thanh. Published by Room to Read, https://storyweaver.org.in/stories/31013-soc-con-di-hoc © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Souphavanh, Vinitsa, Phoutthasone Phomsimone, Mackky Olomthong, Paniphone Xaiyaphet, Sinxay Vongphachanh, and Tavanthong (Tina)